open-index/open-wikipedia-markdown huggingface dataset:
นาโนเมตร

**นาโนเมตร** (nanometre, สัญลักษณ์: **nm**) เป็นหน่วยความยาวในระบบ SI มีค่าเท่ากับ 10−9 เมตร (m) หรือเท่ากับหนึ่งในพันล้านของเมตร

เป็นมาตรวัดหน่วยฐานเอสไอที่เติมด้วยคำอุปสรรคเอสไอ โดยคำว่านาโนแสดงถึงปริมาณ 10 −9 ของหน่วยฐาน

* 1nm = 0.001 µm = 0.000001 mm
* 1 nm = 10 Å

พิโกเมตร ≪ **นาโนเมตร** ≪ ไมโครเมตร

หน่วยนี้มักใช้เพื่อแสดงความยาวคลื่นของ แสง ซึ่งอยู่ในช่วง 100 - 1,000 nm และโครงสร้างของอะตอม และ โมเลกุล ซึ่งมีค่าอยู่ที่ประมาณ 0.1 - 10 nm

## มิลลิไมครอน
นาโนเมตรยังมีชื่อเรียกอีกอย่างว่า **มิลลิไมครอน** (สัญลักษณ์ mµ) เนื่องจากมีขนาด 1/1000 ของไมครอน ซึ่งชื่อเรียกอีกแบบของไมโครเมตร แต่คำว่า ไมครอน นั้นถูกยกเลิกไปใน ปี 1967 โดยมติของที่ประชุมใหญ่ว่าด้วยการชั่งตวงวัด และปัจจุบันก็ไม่ได้ใช้ไมครอนหรือมิลลิไมครอนในการวัดโดยทั่วไปอีก
หมวดหมู่:หน่วยความยาว
หมวดหมู่:อันดับของขนาด (ความยาว)
การจัดประเภทของดาราจักร

**การจัดประเภทของดาราจักร** เป็นระบบสัญลักษณ์ที่สร้างขึ้นโดยเหล่านักดาราศาสตร์เพื่อใช้ในการจำแนกแยกแยะและจัดหมวดหมู่ดาราจักรทั้งหลายให้ง่ายต่อการศึกษา โดยอาศัยหลักการจากรูปร่างปรากฏของดาราจักรเหล่านั้น มีระบบการจัดประเภทของดาราจักรอยู่หลายประเภทตามลักษณะปรากฏของมัน ระบบที่เป็นที่นิยมมากที่สุดคือระบบของฮับเบิล คิดค้นขึ้นโดย เอ็ดวิน ฮับเบิล ส่วนระบบอื่น ๆ ที่ขยายไปจากแนวคิดนี้ได้แก่ ระบบของเจอราร์ด เดอ วาคูลัวร์ และ อัลลัน แซนแดจ

## ระบบของฮับเบิล
thumb|250px|ส้อมแยกประเภทของฮับเบิล

ลำดับฮับเบิล เป็นระบบการจัดประเภทดาราจักรแบบหนึ่ง คิดขึ้นโดย เอ็ดวิน ฮับเบิล ในปี ค.ศ. 1936 แผนภาพการจัดประเภทของฮับเบิลมักถูกเรียกว่า "ส้อมแยกประเภท" ตามรูปร่างของมัน ลำดับฮับเบิลแบ่งดาราจักรออกเป็นสามประเภทใหญ่ ๆ ตามลักษณะปรากฏได้แก่
* ดาราจักรชนิดก้นหอย
* ดาราจักรชนิดรี
* ดาราจักรชนิดลูกสะบ้า
นอกจากนี้ยังมีดาราจักรที่ไม่สามารถจัดเข้าในประเภทไหนเลย เนื่องจากลักษณะปรากฏแปรปรวนไม่แน่ชัด เรียกว่า ดาราจักรไร้รูปแบบ

## ระบบของเดอวาคูลัวร์

## ระบบของเยิร์ก (หรือมอร์แกน)

## อ้างอิง

## แหล่งข้อมูลอื่น

* Galaxies and the Universe บทนำว่าด้วยการจัดประเภทของดาราจักร

หมวดหมู่:ดาราจักร
หมวดหมู่:ดาราศาสตร์ดาราจักรนอกระบบ
สเปกโทรมิเตอร์

thumb|250px|สเปกโทรมิเตอร์

**สเปกโทรมิเตอร์** () คือเครื่องมือวัดเชิงแสงชนิดหนึ่งที่ใช้ในการตรวจวัดคุณสมบัติเฉพาะของแสงได้แก่ สเปกตรัมคลื่นแม่เหล็กไฟฟ้า โดยมากนำไปใช้ในการวิเคราะห์สเปกตรัมเพื่อระบุชนิดของสสาร ผลการวัดที่แตกต่างกันโดยส่วนใหญ่จะเกิดจากความเข้มของแสงที่แตกต่างกัน แต่บางทีก็อาจเกิดจากปรากฏการณ์โพลาไรซ์ก็ได้ ตัวแปรอิสระได้แก่ความยาวคลื่นของแสง มักระบุเป็นหน่วยย่อยของเมตร หรือบางครั้งก็ระบุเป็นสัดส่วนของพลังงานโฟตอน เช่น หมายเลขคลื่น หรืออิเล็กตรอนโวลต์ ซึ่งมักจะมีความสัมพันธ์กับความยาวคลื่นอยู่แล้ว เราใช้สเปกโทรมิเตอร์ในกระบวนการวิเคราะห์สเปกโทรสโกปี โดยสร้างเส้นสเปกตรัมขึ้น และตรวจวัดความยาวคลื่นกับความเข้ม สามารถวัดได้ตั้งแต่รังสีแกมมา รังสีเอ็กซ์ ไปจนถึงรังสีอินฟราเรดไกล ถ้าย่านความถี่ของคลื่นที่สนใจตกอยู่ในย่านของสเปกตรัมที่ตามองเห็น มักเรียกการศึกษาเช่นนั้นว่า spectrophotometry

หมวดหมู่:เครื่องมือวัด
หมวดหมู่:การประมวลผลสัญญาณ
หมวดหมู่:สเปกโทรมิเตอร์
ฮีตเตอร์

**ฮีตเตอร์** (heater) ในความหมายทั่วไปหมายถึงอุปกรณ์ที่ทำความร้อน ซึ่งยังอาจหมายถึง
* ฮีตเตอร์ (เครื่องใช้ไฟฟ้า) เครื่องใช้ไฟฟ้าใช้สำหรับสร้างความร้อน อบอุ่นตัวอาคาร
* ฮีตเตอร์ (อิเล็กทรอนิกส์) มีลักษณะเป็นแผ่นม้วนกลมประกอบด้วยผิวด้านในบุด้วยฉนวน
* โล่ฮีตเตอร์ หรือโล่ว่าว เป็นโล่ชนิดหนึ่งมีลักษณะรูปสามเหลี่ยม
กลศาสตร์ท้องฟ้า

**กลศาสตร์ท้องฟ้า** () เป็นสาขาวิชาหนึ่งของการศึกษาดาราศาสตร์ ที่เกี่ยวข้องกับการเคลื่อนที่ของวัตถุท้องฟ้า โดยนำศาสตร์ของวิชาฟิสิกส์และกลศาสตร์ดั้งเดิม มาประยุกต์ใช้กับวัตถุทางดาราศาสตร์เช่น ดาวฤกษ์หรือดาวเคราะห์ เพื่อสร้างข้อมูลของตำแหน่งดาวขึ้น กลศาสตร์วงโคจร (Orbital mechanics หรือ astrodynamics) ก็เป็นสาขาย่อยสาขาหนึ่งในศาสตร์นี้ โดยมีเป้าหมายในการศึกษาเกี่ยวกับวงโคจรของดาวเทียมที่มนุษย์สร้างขึ้น

## ประวัติของวิชากลศาสตร์ท้องฟ้า
กลศาสตร์ท้องฟ้าวิเคราะห์ยุคใหม่นั้นได้เริ่มต้นขึ้นเมื่อกว่า 300 ปีที่ผ่านมากับคัมภีร์ Principia ของเซอร์ไอแซก นิวตันเมื่อปี 1687 ชื่อ "กลศาสตร์ท้องฟ้า" เป็นชื่อเรียกล่าสุดที่ใช้เมื่อไม่นานมานี้ นิวตันได้เขียนบรรยายไว้ว่า ฟิลด์ (สนาม) นั้นควรจะถูกเรียกว่า "กลศาสตร์ตรรกยะ" (rational mechanics) คำว่า "พลศาสตร์" ถูกนำมาใช้ต่อมาในภายหลังเพียงเล็กน้อยโดย ก็อทฟรีท วิลเฮ็ล์ม ไลบ์นิทซ์ (Gottfried Leibniz), และกว่าศตวรรษหลังจากสมัยของนิวตัน, ปีแยร์-ซีมง ลาปลัส (Pierre-Simon Laplace) ได้เสนอให้ใช้คำว่า "กลศาสตร์ท้องฟ้า" อย่างไรก็ตามก่อนที่การศึกษาถึงที่มาของปัญหาของตำแหน่งของดาวเคราะห์ที่เป็นที่รู้จักกันนั้นอาจจะย้อนกลับไปเป็นเวลากว่า 3,000 ปีหรือมากกว่านั้น ก่อนหน้าที่จะถึงสมัยของเคปเลอร์นั้น, จะมีการเชื่อมโยงหลักการที่เกี่ยวข้องเข้าด้วยกันเล็กน้อย ระหว่างการคาดการณ์เชิงปริมาณการของตำแหน่งของดาวเคราะห์ คือการใช้เทคนิคทางเรขาคณิตหรือการคำนวณทางตัวเลขและการอภิปรายร่วมสมัยจากสาเหตุทางกายภาพของการเคลื่อนที่ของดาวเคราะห์

### โยฮันเนส  เคปเลอร์

โยฮันเนส เคปเลอร์ (27 ธันวาคม 1571 – 15 พฤศจิกายน 1630) เป็นคนแรกที่ได้ทำการรวมเอาวิชาการทำนายทางเรขาคณิตดาราศาสตร์เข้าด้วยกันได้อย่างกลมกลืน ซึ่งมีความโดดเด่นมาจากตั้งแต่ปโตเลมี มาจนถึงนิโคเลาส์ โคเปอร์นิคัส ด้วยแนวคิดทางกายภาพสำหรับในการสร้างวิชาดาราศาสตร์สมัยใหม่ที่มีผลลัพธ์ขึ้นอยู่กับสาเหตุปัจจัยที่มาที่ไปหรือเรียกกันว่า ฟิสิกส์ท้องฟ้า

## ดูเพิ่ม
* การวัดตำแหน่งดาว
* การเดินเรือดาราศาสตร์
* องค์ประกอบของวงโคจร
* ดาวเทียม

## แหล่งข้อมูลอื่น
* Calvert, James B. (2003-03-28). "Celestial Mechanics". มหาวิทยาลัยเดนเวอร์. เก็บข้อมูลเมื่อ 2006-08-21.

กลศาสตร์ท้องฟ้า
หมวดหมู่:สาขาวิชาดาราศาสตร์
เลนส์ความโน้มถ่วง

**เลนส์ความโน้มถ่วง** () เป็นปรากฏการณ์ที่เกิดขึ้นกับแสงอันเดินทางมาจากแหล่งกำเนิดส่องสว่างไกลโพ้น (เช่น เควซาร์) แล้วเกิดการ "บิดโค้ง" เนื่องจากแรงดึงดูดของวัตถุมวลมาก (เช่น กระจุกดาราจักร) ที่อยู่ระหว่างแหล่งกำเนิดแสงกับผู้สังเกต เป็นปรากฏการณ์ที่หนึ่งที่ไอน์สไตน์ทำนายเอาไว้จากทฤษฎีสัมพัทธภาพทั่วไปของเขา

โอเรสต์ ควอลสัน (Orest Chwolson) เป็นผู้แรกที่นำเสนอบทความวิชาการว่าด้วยปรากฏการณ์นี้ (ในปี ค.ศ. 1924) แต่ชื่อของไอน์สไตน์มักเป็นที่รู้จักเกี่ยวเนื่องกับปรากฏการณ์นี้มากกว่า เพราะได้ตีพิมพ์บทความอันมีชื่อเสียงที่อธิบายสาเหตุของปรากฏการณ์นี้ในปี ค.ศ. 1936

ฟริตซ์ ชวิกกี้ (Fritz Zwicky) ทำนายไว้เมื่อปี ค.ศ. 1937 ว่า ปรากฏการณ์นี้สามารถเกิดขึ้นได้โดยมีกระจุกดาราจักรทำตัวเป็นเสมือนเลนส์ความโน้มถ่วง แต่มีการค้นพบหลักฐานสนับสนุนเป็นครั้งแรกเมื่อ ค.ศ. 1979 จากผลการสังเกตการณ์ "เควซาร์แฝด" Q0957+561

## ภาพรวม
thumb|250px|การบิดโค้งของแสงจากแหล่งกำเนิดที่ไกลมาก ๆ และผ่านวัตถุมวลมาก ลูกศรสีส้มแสดงถึงตำแหน่งปรากฏของแหล่งกำเนิดในสายตาของผู้สังเกต เส้นสีขาวแสดงทิศทางการเดินทางของแสงจากแหล่งกำเนิดมายังผู้สังเกต

แรงโน้มถ่วงที่เกิดจากวัตถุมวลมาก (เช่น กระจุกดาราจักร หรือหลุมดำ) สามารถดึงดูดกาล-อวกาศ หรือทุกสิ่งที่อยู่ภายในได้ รวมถึงเส้นทางเดินของแสงที่มาจากแหล่งกำเนิดพื้นหลัง ทำให้เวลาที่แสงเดินทางมาถึงผู้สังเกตการณ์ผิดเพี้ยนไป ทั้งยังสามารถขยายหรือย่อภาพปรากฏของแหล่งกำเนิดพื้นหลังนั้นได้อีกด้วย

ลักษณะการย่อขยายจะแตกต่างจากเลนส์แสงตามปกติ กล่าวคือการบิดโค้งจะมีมากที่สุดเมื่อวัตถุเข้าใกล้ศูนย์กลางเลนส์ความโน้มถ่วง และบิดโค้งน้อยที่สุดเมื่ออยู่ห่างจากศูนย์กลางเลนส์ความโน้มถ่วง ผลสืบเนื่องจากคุณลักษณะนี้ ทำให้เลนส์ความโน้มถ่วงไม่มีจุดโฟกัสที่แน่ชัด แต่จะมีเส้นโฟกัสแทนที่ ถ้าหากว่าแหล่งกำเนิด วัตถุมวลมากที่ทำตัวเป็นเลนส์ กับผู้สังเกตการณ์ เรียงตัวกันอยู่เป็นเส้นตรง ผู้สังเกตจะมองเห็นแหล่งกำเนิดนั้นปรากฏเป็นภาพวงแหวนอยู่ด้านหลังวัตถุมวลมาก ปรากฏการณ์นี้มีการเอ่ยถึงเป็นครั้งแรกในปี ค.ศ. 1924 โดยนักฟิสิกส์ชาวเมืองเซนต์ปีเตอร์สเบิร์ก ชื่อ โอเรสต์ ควอลสัน ต่อมาได้รับการขยายความเพิ่มเติมโดยอัลเบิร์ต ไอน์สไตน์ ในปี ค.ศ. 1936 ในการอ้างอิงวิชาการมักเรียกลักษณะปรากฏของภาพวงแหวนนี้ว่า "วงแหวนไอน์สไตน์" (Einstein ring) เพราะควอลสันไม่ได้คาดการณ์ถึงผลลัพธ์จากการเกิดภาพรัศมีวงแหวน สำหรับแนวสังเกตการณ์อื่นที่ไม่เป็นเส้นตรง แหล่งกำเนิดแสงอาจกลายเป็นภาพเส้นโค้งอยู่รอบ ๆ เลนส์ ผู้สังเกตอาจมองเห็นภาพแหล่งกำเนิดแห่งเดียวนั้นกลายเป็นหลาย ๆ ภาพ จำนวนและรูปร่างของภาพที่ปรากฏขึ้นอยู่กับตำแหน่งระหว่างแหล่งกำเนิด เลนส์ และผู้สังเกต

## ประวัติ

## ดูเพิ่ม
* วงแหวนไอน์สไตน์
* จุดตัดไอน์สไตน์
* เควซาร์แฝด

## อ้างอิง

## แหล่งข้อมูลอื่น

หมวดหมู่:ฟิสิกส์ดาราศาสตร์
การแข่งขันแบบมืออาชีพของเกมวอร์คราฟต์ 3

**การแข่งขันแบบมืออาชีพของเกมวอร์คราฟต์ 3** เกิดขึ้นเนื่องจากความนิยมในตัวเกม *[[วอร์คราฟต์ 3: หายนะเข้าครอบงำ]]* และ *[[วอร์คราฟต์ 3: บัลลังก์น้ำแข็ง]]* ซึ่งมีการแข่งขันกันบ่อยครั้ง โดยเฉพาะอย่างยิ่งในประเทศจีน เยอรมนีและเกาหลีใต้ เกมวอร์คราฟต์ 3 ถูกจัดให้มีการแข่งขันในเทศกาลเกมหลายอย่าง เช่น เวิลด์ไซเบอร์เกมส์ อิเล็กทรอนิกส์สปอร์ตคัพ เวิลด์อีสปตอร์ตเกมส์ และเวิลด์ซีรีส์ออฟวิดีโอเกมส์ และนอกเหนือจะมีการแข่งขันในระดับมืออาชีพแล้ว ยังมีการจัดการแข่งขันทั่วไปอีกหลายอย่าง เนื่องจากมีผู้เล่นที่เล่นใน Battle.net มีจำนวนอยู่คงที่ระหว่าง 70,000 - 100,000 คนที่ทุกเวลา ในประเทศจีน ผู้เล่นเกมชาวจีนกว่า 500,000 ถูกจัดอันดับสำหรับเวิลด์ไซเบอร์เกมส์ปี 2006 โดยที่มีรางวัลสำหรับการแข่งขันต่อเดือนโดยเฉลี่ย 64,642 ดอลลาร์สหรัฐ. โดยผู้เล่นเกมมืออาชีพจะสามารถได้รับเงินจากหลายแห่ง โดยผู้เล่นมืออาชีพที่มีประสบการณ์มากจะมีสังกัดทีม โดยที่องค์การเล่นเกมของเดนมาร์ก Meet Your Makers รายงานว่าตนได้มีเงินจ่ายให้แก่นักเล่นเกมกว่า 300,000 ดอลลาร์สหรัฐต่อปี

## รายชื่อตัวอย่างผู้เล่นมืออาชีพ

* Cho Dae Hui - FoV
* Chun Jung Hee - Sweet
* Jang Jae Ho - Spirit Moon
* Fredrik Johansson - MaDFroG
* Li Xiaofeng - Sky
* Manuel Schenkhuizen - Grubby

## สังกัดทีมมืออาชีพ

* Four Kings - สหราชอาณาจักร
* Meet Your Makers - เดนมาร์ก
* SK Gaming - เยอรมนี
* World Elite - จีน

## อ้างอิง

## ดูเพิ่ม

* วอร์คราฟต์ 3: เรนออฟเคออส
* วอร์คราฟต์ 3: บัลลังก์น้ำแข็ง

หมวดหมู่:วอร์คราฟต์
พารัลแลกซ์

thumb|250px|ภาพจำลองอย่างง่ายของการเกิดพารัลแลกซ์ของวัตถุกับฉากหลังที่อยู่ห่างออกไปเมื่อเปลี่ยนตำแหน่งของผู้สังเกต เมื่อมองจาก "มุมมอง A" วัตถุจะอยู่หน้าฉากหลังสีน้ำเงิน แต่เมื่อเปลี่ยนไปเป็น "มุมมอง B" วัตถุจะไปปรากฏอยู่ข้างหน้าฉากหลังสีแดงแทน
thumb|250px|ภาพเคลื่อนไหวแสดงตัวอย่างของพารัลแลกซ์ เมื่อผู้สังเกตเคลื่อนจากด้านหนึ่งไปอีกด้านหนึ่ง วัตถุที่อยู่ไกลกว่าจะดูเหมือนเคลื่อนที่ช้ากว่าวัตถุที่อยู่ใกล้ ๆ

**พารัลแลกซ์** () คือลักษณะการเปลี่ยนแปลงตำแหน่งปรากฏ หรือความแตกต่างของตำแหน่งของวัตถุเมื่อมองผ่านมุมมองที่แตกต่างกัน สามารถวัดได้จากมุมของความเอียงระหว่างเส้นสังเกตทั้งสองเส้น คำนี้มีที่มาจากภาษากรีก *παράλλαξις* (parallaxis) หมายถึง "การเปลี่ยนแปลง"

วัตถุที่อยู่ใกล้ผู้สังเกตจะมีพารัลแลกซ์มากกว่าวัตถุที่อยู่ไกล พารัลแลกซ์จึงสามารถใช้ในการประเมินระยะห่างได้ด้วย ในทางดาราศาสตร์ พารัลแลกซ์เป็นกระบวนการทางตรงทางเดียวที่สามารถใช้ในการประเมินระยะห่างของวัตถุ (คือ ดาวฤกษ์) ที่อยู่พ้นออกไปจากระบบสุริยะได้ ดาวเทียมฮิปปาร์คอสได้ใช้เทคนิคนี้ในการสังเกตการณ์ดาวฤกษ์ใกล้เคียงแล้วกว่า 100,000 ดวง นี่เป็นวิธีพื้นฐานในการตรวจวัดวัตถุห่างไกลในทางดาราศาสตร์ด้วยเครื่องมือที่เรียกว่า บันไดระยะห่างของจักรวาล

ปรากฏการณ์พารัลแลกซ์ทำให้เกิดผลข้างเคียงต่อเครื่องมือสังเกตการณ์เชิงแสงหลายชนิด เช่น กล้องส่องทางไกล กล้องจุลทรรศน์ และกล้องแบบสะท้อนสองเลนส์ที่มองวัตถุจากมุมมองที่แตกต่างกันเล็กน้อย สัตว์หลายชนิดรวมถึงมนุษย์ มีตา 2 ตาที่เหลื่อมมุมสังเกตการณ์กันเล็กน้อย เพื่อให้สามารถใช้ปรากฏการณ์พารัลแลกซ์ในการประเมินความลึกของภาพได้ กระบวนการเช่นนี้เรียกชื่อว่า stereopsis

## ดูเพิ่ม
* ตรีโกณมิติ
* พารัลแลกซ์ดาวฤกษ์

## อ้างอิง

## แหล่งข้อมูลอื่น
* Instructions for having background images on a web page use parallax effects 
* "What is parallax?" 

หมวดหมู่:ทัศนศาสตร์
หมวดหมู่:มุม
หมวดหมู่:มาตรดาราศาสตร์
หมวดหมู่:ตรีโกณมิติ
ลูดาคริส

**ลูดาคริส** () หรือ ชื่อจริง **คริสโตเฟอร์ ไบรอัน บริจส์** () เกิดเมื่อวันที่ 11 กันยายน ค.ศ. 1977 เป็นแร็ปเปอร์ นักแสดงชาวอเมริกัน เคยได้รับรางวัลแกรมมี่มาแล้ว 3 รางวัล เขาร่วมกับผู้จัดการ ชากา ซูลู ร่วมกับก่อตั้งบริษัท Disturbing tha Peace ร่วมโดย Def Jam Recordings 

ลูดาคริส เป็นศิลปินเดี่ยวแนวเซาเทิร์นฮิปฮอป ที่มียอดขายสูงสุดตลอดกาล ด้วยยอดขาย 15 ล้านชุดในสหรัฐอเมริกา

## ผลงานอัลบั้ม

* *[[Back for the First Time]]* (2000)
* *[[Word of Mouf]]* (2001)
* *[[Chicken-n-Beer]]* (2003)
* *[[The Red Light District]]* (2004)
* *[[Release Therapy]]* (2006)
* *[[Theater of the Mind]]* (2008)
* *[[Battle_of_the_Sexes_(album)|Battle of the Sexes]]* (2010)
* *Burning Bridges* EP (2014)
* *Ludaversal* (2015)

## ผลงานแสดง
### ภาพยนตร์
* *[[The Wash (film)|The Wash]]* แสดงเป็นลูกค้า1 (2001)
* *[[2 Fast 2 Furious]]* แสดงเป็น Tej (2003)
* *[[Lil' Pimp]]* แสดงเป็น Weathers (2003)
* *[[Crash (2005 film)|Crash]]* แสดงเป็น Anthony (2005)
* *[[Hustle & Flow]]* แสดงเป็น Skinny Black (2005)
* *[[The Heart of the Game]]* ให้เสียง (2006)
* *[[American Hustle]]* แสดงเป็นตัวเขาเอง (2007)
* *[[Fred Claus]]* แสดงเป็น DJ Donnie (2007)
* *[[Ball Don't Lie]]* แสดงเป็น Julius (2008)
* *[[RocknRolla]]* แสดงเป็น Mickey (2008)
* *[[Max Payne (film)|Max Payne]]* แสดงเป็น Jim Bravura (2008)
* *[[Game (film)|Gamer]]* (2009) คนทะลุเกม แสดงเป็น Humanz
* *[[Repo Men]]* (2009)
* *[[Fast Five]]* แสดงเป็น Tej (2011)
* *[[No Strings Attached (film)|No Strings Attached]]* (2011)
* *[[เร็ว..แรงทะลุนรก 6|Fast and Furious 6]]* แสดงเป็น Tej (2013)
* *[[เร็ว..แรงทะลุนรก 7|Furious 7]]* แสดงเป็น Tej (2015)
* *[[เร็ว..แรงทะลุนรก 8|Fast and Furious 8]]* แสดงเป็น Tej (2017)

### โทรทัศน์
* *[[Eve (TV series)|Eve]]* แสดงเป็นคนขับรถแท็กซี่ (2004)
* *[[Law & Order: Special Victims Unit]]* แสดงเป็น Darius Parker (2007)
* *[[The Simpsons]]* แสดงเป็นตัวเขาเอง (2007)

### วิดีโอเกม
* *[[Def Jam Vendetta|Def Jam: Vendetta]]* (2003)
* *[[Def Jam: Fight for NY]]* (2004)
* *[[NBA Ballers Phenom]]* (2006)
* *[[Def Jam: Icon]]* (2007)

## อ้างอิง

หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแอตแลนตา
หมวดหมู่:นักธุรกิจอสังหาริมทรัพย์ชาวอเมริกัน
ซีโมนพรรคชาตินิยม

**ซีโมนพรรคชาตินิยม** (; ; ; ), **ซีโมนเศโลเท**, **ซีโมนนักชาตินิยม** หรือ **ซี​โมนชาวคานาอัน** () เป็นหนึ่งในอัครทูตของพระเยซูที่มีภูมิหลังคลุมเครือมากที่สุด มีงานเขียนเทียมเท็จจำนวนน้อยที่มีความเชื่อมโยงกับซีโมนพรรคชาตินิยม แต่เจอโรมไม่ได้รวมชื่อซีโมนพรรคชาตินิยมไว้ใน ''De viris illustribus'' ที่เขียนระหว่างปี ค.ศ. 392 และ 393

## ตัวตน

ชื่อของซีโมนปรากฏในพระวรสารสหทรรศน์ทั้ง 3 เล่มและในกิจการของอัครทูต โดยทุกครั้งเป็นการปรากฏในรายชื่ออัครทูตโดยไม่มีรายละเอียดเพิ่มเติม:

ซีโมนคนนี้ถูกเรียกด้วยฉายาว่า "พรรคชาตินิยม" หรือ "เศโลเท" (The Zealot) ต่อท้ายชื่อในพระวรสารสหทรรศน์ทั้งสามเล่มและกิจการของอัครทูตเพื่อแยกให้แตกต่างจากซีโมนเปโตร ด้วยเหตุนี้โดยทั่วไปจึงถือว่าซีโมนเป็นอดีตสมาชิกของพรรคชาตินิยม (Zealots) ที่เป็นกลุ่มการเมือง อย่างไรก็ตาม ในพระวรสารนักบุญมัทธิวและมาระโก ซีโมนถูกเรียกด้วยฉายาว่า "*Kananites*" ในสำเนาต้นฉบับส่วนใหญ่ของไบเซนไทน์ และฉายาว่า "*Kananaios*"  ในสำเนาต้นฉบับอเล็กซานเดรียและ Textus Receptus (, ) ทั้ง *Kananaios* และ *Kananites* มาจากคำภาษาฮีบรู קנאי *qanai* มีความหมายว่า ** ดังนั้นนักวิชาการส่วนใหญ่ในปัจจุบันจึงมักแปลสองคำนี้ว่าหมายถึง "Zealot" อย่างไรก็ตาม เจอโรมและคนอื่น ๆ เช่นบีด เสนอว่าคำว่า "Kananaios" หรือ "Kananite" ควรแปลเป็น "Canaanean" หรือ "Canaanite" ซึ่งมีความหมายว่าซีโมนมาจากหมู่บ้าน קנה คานาในแคว้นกาลิลี หากเป็นกรณีนี้ฉายาของซีโมนจะต้องเป็น "Kanaios"

## หมายเหตุ

## อ้างอิง

## แหล่งข้อมูลอื่น

* All appearances of "Simon" in the New Testament (mostly referring to Simon Peter)
* ''Legenda Aurea'': Lives of Saints Simon and Jude
* "St. Simon the Apostle" in the *[[Catholic Encyclopedia]]*
* "Ὁ Ἅγιος Σίμων ὁ Ἀπόστολος ὁ Ζηλωτής". Megas Synaxaristis .

หมวดหมู่:นักบุญในคริสต์ศตวรรษที่ 1
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในตำนานทอง
หมวดหมู่:อัครทูต
หมวดหมู่:นักบุญจากพันธสัญญาใหม่
โธมัสอัครทูต

**โธมัส** ( *อะโปสโตโลส ธอมัส*) เป็นนักบุญและมรณสักขีในศาสนาคริสต์ เสียชีวิตเมื่อราว ค.ศ. 72 ใกล้เมืองเจนไนในประเทศอินเดีย เป็นหนึ่งในอัครทูตสิบสององค์ของพระเยซู ผู้เป็นที่รู้จักว่าเป็นผู้ที่ไม่เชื่อว่าพระเยซูคืนชีพหลังจากที่ทรงถูกตรึงกางเขนจริงเมื่อได้รับข่าว แต่เมื่อพระเยซูมาทรงปรากฏตัวโธมัสก็อุทานว่า “My Lord and my God” นักบุญทอมัสเป็นผู้เดียวในบรรดาอัครทูตที่ได้เดินทางไปเผยแพร่ศาสนานอกจักรวรรดิโรมัน รวมทั้งเปอร์เชีย รัฐเกรละ (ในอินเดียปัจจุบัน) และประเทศจีน

## ในพระวรสารนักบุญยอห์น
นักบุญโธมัสปรากฏสองสามครั้งในพระวรสารนักบุญยอห์น 11:16 หลังจากลาซารัสเพิ่งเสียชีวิต สาวกหลายคนของพระเยซูไม่เห็นด้วยกับการที่จะทรงเดินทางกลับไปยูเดียซึ่งเป็นที่ที่โดนชนยิวโจมตีโดยการปาก้อนหิน แต่พระองค์ยังทรงต้องการเสด็จไป นักบุญโธมัสจึงกล่าวด้วยความกล้าหาญว่า “เราไปด้วยกันเถอะ และเราอาจจะตายกับพระองค์”

นอกจากนั้นนักบุญโธมัสยังพูดในโอกาสอาหารค่ำมื้อสุดท้าย (ยอห์น 14:5) เมื่อพระเยซูทรงย้ำว่าทรงทราบว่าจะเสด็จไปไหนแต่นักบุญโธมัสประท้วงว่าไม่มีใครทราบจุดหมาย พระเยซูทรงตอบนักบุญโธมัสและนักบุญฟีลิปอัครทูตที่ถามถึงความสัมพันธ์ของพระเยซูและพระเจ้าพระบิดา

[thumb|left|รูปปั้นโดย[อันเดรีย เดล เวอร์โรชชิโอ แสดงความสงสัยของนักบุญโธมัส]]
แต่ฉากที่สำคัญที่สุดของนักบุญโธมัสเป็นฉากในพันธสัญญาใหม่ ยอห์น 20:24-29 ที่นักบุญโธมัสมีความสงสัยในการคืนพระชนม์ของพระเยซูและขอพิสูจน์โดยการสัมผัสรอยแผลของพระองค์ก่อนที่จะยอมเชื่อที่เห็นได้จากภาพวาด “ความสงสัยของนักบุญโธมัส” โดย การาวัจโจ เรื่องนี้เป็นที่มาของวลี  “ทอมัสขี้สงสัย” (Doubting Thomas) หลังจากที่เห็นว่าพระเยซูฟื้นขึ้นมาจริง (พระคัมภีร์ไบเบิลมิได้ระบุว่านักบุญทอมัสแตะแผลพระเยซู) นักบุญโธมัสก็อุทานว่า “My Lord and my God” และถูกเรียกว่า “โธมัสผู้มีความเชื่อ”

## อ้างอิง

* St. Thomas the Apostle 

หมวดหมู่:อัครทูต
หมวดหมู่:บุคคลที่เกิดในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:นักบุญในคริสต์ศตวรรษที่ 1
หมวดหมู่:นักบุญจากพันธสัญญาใหม่
หมวดหมู่:ฝาแฝดในคัมภีร์ไบเบิล
พระวรสารสหทรรศน์

[thumb|เรื่อง[ทรงห้ามพายุ|พระเยซูทรงห้ามพายุสามารถพบได้ในพระวรสารสหทรรศน์ แต่ไม่พบในพระวรสารนักบุญยอห์น]]

**พระวรสารสหทรรศน์** (คาทอลิก) หรือ**พระกิตติคุณสัมพันธ์** (โปรเตสแตนต์) () เป็นพระวรสารสามเล่มแรกในสารบบคัมภีร์ไบเบิลภาคพันธสัญญาใหม่ ประกอบด้วย พระวรสารนักบุญมัทธิว พระวรสารนักบุญมาระโก และพระวรสารนักบุญลูกา ทั้งสามฉบับมีเนื้อหาและการวางเนื้อหาที่คล้ายคลึงกัน รวมไปถึงลักษณะการใช้ประโยคและบทเขียน และมีทัศนะที่คล้ายคลึงกัน พระวรสารเล่มที่สี่ในสารบบคือพระวรสารนักบุญยอห์น แตกต่างจากสามฉบับแรกเป็นอันมากและแตกต่างจากพระวรสารนอกสารบบ (Apocryphal gospels) ฉบับอื่น ๆ

## โครงสร้าง
thumb|360px|มากกว่าสามส่วนสี่ของเนื้อหาในพระวรสารนักบุญมะระโกพบได้ทั้งพระวรสารนักบุญมัทธิวกับลูกา และ 97% ของพระวรสารนักบุญมะระโกพบในพระวรสารสหทรรศน์อย่างน้อยหนึ่งในสองฉบับ นอกจากนี้ พระวรสารนักบุญมัทธิว (44%) และพระวรสารนักบุญลูกา (58%) มีเนื้อหาที่ไม่สามารถพบในพระวรสารนักบุญมะระโก

### คุณลักษณะทั่วไป
โดยทั่วไปแล้ว พระวรสารสหทรรศน์มีความคล้ายกับพระวรสารนักบุญยอห์นตรงที่: ทั้งหมดเขียนด้วยภาษากรีกคอยนี มีความยาวคล้ายกัน และเขียนเสร็จหลังพระเยซูสิ้นพระชนม์ไปหนึ่งศตวรรษ ซึ่งมีความแตกต่างจากหลักฐานนอกสารบบ เช่นพระวรสารนักบุญโทมัส ที่อยู่ในหมวดหมู่ชีวประวัติแบบเก่า

## อ้างอิง

## แหล่งข้อมูลอื่น
* สารานุกรมคาทอลิก: พระวรสารสหทรรศน์

หมวดหมู่:พระวรสารในสารบบ
อีดีอาร์

**อีดีอาร์** (EDR) อาจหมายถึง
* Election Day Registration
* Enhanced Data Rate คุณสมบัติในบลูทูธ
มหาศิวราตรี

**มหาศิวราตรี** (อักษรละติน: Mahā Shivarātri; อักษรเทวนาครี: महाशिवरात्रि; ค่ำคืนอันยิ่งใหญ่ของพระศิวะ) เป็นเทศกาลในศาสนาฮินดูที่เฉลิมฉลองพระศิวะ ที่พระองค์ได้ทรงสมรสกับพระปารวตี ถือเป็นเทศกาลสำคัญหนึ่งในศาสนาฮินดู แสดงเป็นนับถึงความสว่างที่เอาชนะความมืดมิดและความไม่รู้ มีกิจกรรมเช่น การร้องบทสวด, การอดอาหาร, ทำสมาธิ ผู้ที่เคร่งจะตื่นทั้งคืน บ้างเดินทางไปยังสถานที่แสวงบุญของพระศิวะ โดยเฉพาะที่ชโยติรลึงค์ เทศกาลนี้ถือว่ามีความเก่าแก่มากและไม่ทราบประวัติว่าเริ่มต้นเมื่อใด ในลัทธิไศวะแบบกัศมีร์ เรียกว่า “หาร์-ราตรี”

## ตำนานพิธีมหาศิวราตรี

ตำนานที่แต่งในศาสนาพราหมณ์กล่าวไว้ว่า เคยมีนายพรานป่าคนหนึ่งกลับมาจากล่าสัตว์ในป่า ได้ปีนขึ้นไปสร้างห้างค้างแรมอยู่บนต้นมะตูมใหญ่เพื่อพักผ่อนในคืนก่อนจะกลับบ้าน 

ปรากฏว่าคืนนั้นนายพรานสั่นหนาวเพราะน้ำค้างลงและความหิวโหย จึงนอนดิ้นกระสับกระส่ายตลอดคืน จนน้ำค้างที่เกาะใบมะตูมร่วงลงสู่ศิวลึงค์ที่ประดิษฐานอยู่ใต้ต้นมะตูมนั้นตลอดทั้งคืน ทำให้พระศิวะเจ้าผู้ประทับบนเขาไกรลาศคิดไปเองว่ามีผู้ทำการบูชาเซ่นสรวงพระองค์อยู่ด้วยใบมะตูมและน้ำค้างบริสุทธิ์ตลอดคืน พระองค์จึงประทานพรให้นายพรานนั้นพ้นจากบาปที่เกิดจากการล่าสัตว์มาตลอดชีวิต

จากนั้นเป็นต้นมาพิธีกรรมบวงสรวงบูชาองค์พระศิวะมหาเทพ โดยมีการโปรยใบมะตูมพวงมาลัยดอกไม้และมีการอดหลับอดนอน อดข้าวอดน้ำ เพื่อสังเวยองค์พระศิวะ จึงได้มีการกำเนิดขึ้นมาเพราะเหตุนี้

## ดูเพิ่ม
* มาฆบูชา (พิธีบูชาในเดือนวันเพ็ญเดือนมาฆะของพุทธศาสนิกชนเถรวาทในประเทศไทย)

## อ้างอิง

## แหล่งข้อมูลอื่น

หมวดหมู่:วันสำคัญทางศาสนาฮินดู
หมวดหมู่:พระศิวะ
หมวดหมู่:เทศกาลเนปาล
หมวดหมู่:ลัทธิไศวะ
หมวดหมู่:เทศกาลในประเทศอินเดีย
หมวดหมู่:วันสำคัญในเดือนกุมภาพันธ์
หมวดหมู่:วันสำคัญในเดือนมีนาคม
การกำซาบ

**การกำซาบ** () ในทางสรีรวิทยาคือกระบวนการขนส่งสารอาหารของเลือดแดงจากหลอดเลือดแดงไปยังแขนงหลอดเลือดฝอยในเนื้อเยื่อ การทดสอบการกำซาบเพื่อดูว่าเลือดไปเลี้ยงยังอวัยวะต่างๆ เพียงพอหรือไม่นั้นเป็นหนึ่งในการคัดแยกผู้ป่วยเพื่อจำแนกตามความสาหัส

## การคำนวณ
สูตรการคำนวณการกำซาบ ("F") คือ

F = \frac{ P_A - P_V }{ R } 

เมื่อ Pa คือความดันเลือดแดงเฉลี่ย (mean arterial pressure) , Pv คือความดันเลือดดำเฉลี่ย (mean venous pressure) และ R คือความต้านทานหลอดเลือด (vascular resistance)

## อ้างอิง

## แหล่งข้อมูลอื่น
* Perfusion Protocol 
* University of Iowa Perfusion Technology Program
* Trident Health Resources, Inc.

หมวดหมู่:สรีรวิทยาการหายใจ
หมวดหมู่:สรีรวิทยาของระบบไหลเวียน
หมวดหมู่:ระบบทางเดินหายใจ
หมวดหมู่:ระบบไหลเวียนโลหิต
ซากรากอนแวร์ซาซีโอเน

[thumb|''แท่นบูชาอันนาเลนา'' พร้อม ''[ฐานฉากแท่นบูชา* โดย[[ฟราอันเจลีโก]],  (ลบกรอบ) บางครั้งถือว่าเป็นกรณี "แรก" ของรูปแบบ *ซากรากอนแวร์ซาซีโอเน*]]
*'ซากรากอนแวร์ซาซีโอเน** (; ) **การสนทนาอันศักดิ์สิทธิ์''' เป็นชื่อศิลปะศาสนาคริสต์แบบหนึ่ง ที่เป็นที่นิยมกันในประเทศอิตาลีซึ่งองค์ประกอบของภาพจะมีแม่พระและพระกุมาร ท่ามกลางเหล่าเซนต์ ลักษณะองค์ประกอบที่ว่านี้เริ่มวาดกันในสมัยฟื้นฟูศิลปวิทยาที่มาแทนบานพับภาพที่องค์ประกอบมีส่วนสัมพันธ์แบบทัศนียภาพกับช่องว่างภายในภาพ  ตัวอย่างงานชิ้นแรก ๆ ที่ใช้การเขียนลักษณะนี้ก็ได้แก่งานของปีเอโร เดลลา ฟรันเชสกา หรืองานของฟราอันเจลีโก หรือฟีลิปโป ลิปปี

## ดูเพิ่ม
* ศิลปะศาสนาคริสต์
* แม่พระและพระกุมาร
* สมัยฟื้นฟูศิลปวิทยา

## แหล่งข้อมูลอื่น

## สมุดภาพ


ไฟล์:Madonna con Bambino, maestro di San Miniato.jpg|โดยนายช่างแห่งซานมินิอาโต
ไฟล์:Jan Van Eyck La Madone au Chanoine Van der Paele 1434.jpg|ยาน ฟาน เอค
ไฟล์:Fra Angelico 060.jpg|ฟราอันเจลีโก
ไฟล์:Pala di San Zaccaria (Venezia).jpg
ไฟล์:Duccio.The-Madonna-and-Child-with-Saints-149.jpg|ดุชโช



หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
หมวดหมู่:ศิลปะเกี่ยวกับนักบุญ
พระเจ้าฮ็อนจงแห่งโชซ็อน

**พระเจ้าฮ็อนจง** () (ค.ศ. 1827 - ค.ศ. 1849) มีพระนามเดิมว่า**อีฮวาน** (이환;李烉) เป็นกษัตริย์เกาหลีพระองค์ที่ 24 แห่งราชวงศ์โชซ็อน พระราชบิดาของพระองค์คือเจ้าชายรัชทายาทฮโยมย็อง ซึ่งเสด็จสวรรคตเมื่อมีพระชนมายุเพียง 20 พรรษา ก่อนจะได้เสด็จขึ้นเถลิงถวัลยราชสมบัติ และสมเด็จพระราชชนนีของพระองค์คือพระนางซินจ็อง สมเด็จพระพันปีหลวง จากตระกูลโชแห่งพุงยาง 

พระเจ้าฮ็อนจงขึ้นครองราชย์ตั้งแต่พระชนมายุ 8 พรรษา ดังนั้นจึงต้องให้พระนางซุนว็อน สมเด็จพระอัยยิกาเจ้าสำเร็จราชการแทน ที่จริงแล้วพระเจ้าฮ็อนจงตลอดรัชสมัยทรงไม่เคยว่าราชการเลย อำนาจตกอยู่กับพระอัยยิกาเจ้าซึ่งต้องแย่งกันกับพระพันปีหลวง

ในตอนแรกพระอัยยิกาเจ้ายังไม่ทรงตระหนักถึงความกระหายอำนาจของพระสุนิสา พระบิดาของพระพันปีหลวงคือโช มัน-ย็อง (พระอัยกาของพระเจ้าฮ็อนจง) และพระปิตุลาของพระพันปีหลวงคือโช อิน-ย็อง ซึ่งได้เป็นอัครเสนาบดี ด้วยอิทธิพลของทั้งสองคน ทำให้ขุนนางตระกูลโชแห่งพุงยางเข้ามามีอำนาจสูสีกับตระกูลคิมแห่งอันดง พระอัยยิกาเจ้าก็ทรงไม่ประมาท ทรงอภิเษกธิดาของคิมโจกึน กับพระเจ้าฮ็อนจง เป็นพระนางฮโยฮย็อน 

การเบียดเบียนคริสต์ศาสนิกชนปีชินยูนั้น ไม่ได้ทำให้คริสต์ศาสนาในโชซ็อนเสื่อมหายไปแต่กลับทำให้คริสตชนในโชซ็อนได้รับการช่วยเหลือจากมิชชันนารีจากจีนและยุโรปมากขึ้น โดยเฉพาะฝรั่งเศสที่ส่งมิชชันนารีมาเอง ว่าตระกูลคิมแห่งอันดงโหดร้ายแล้ว ตระกูลโชแห่งพุงยางนั้นโหดร้ายกว่า ตระกูลโชกล่าวหาตระกูลคิมว่า *ใจดีกับพวกคริสต์มากเกินไป* ในพ.ศ. 2382 โช อิน-ย็อง อัครเสนาบดี ออกพระราชกำหนดกำจัดคริสตชนให้สิ้นซากในทุกมณฑล **การสังหารหมู่คริสตชนปีคิลแฮ** เป็นการนองเลือดครั้งใหญ่ รวมทั้งมิชชันนารีฝรั่งเศสก็ถูกสังหารด้วย

การสังหารหมู่คริสตชนมีคิลแฮทำให้ตระกูลโชขึ้นมามีอำนาจแทนตระกูลคิม เพราะตระกูลคิมถูกตีตราว่าโอนอ่อนกับคริสตชนมากเกินไปทำให้สถานการณ์ชาวคริสต์ยังยืดเยื้อ ตระกูลโชได้โอกาสขับขุนนางตระกูลคิมออกจากราชสำนักไปหมด และเมื่อพระนางฮโยฮย็อนสวรรคตในพ.ศ. 2386 โช อิน-ย็องก็จัดการให้พระเจ้าฮ็อนจงอภิเษกกับพระนางฮโยจ็องจากตระกูลฮงแห่งพงซาน พันธมิตรของตระกูลโช อำนาจตระกูลคิมเหมือนจะสูญสิ้นไป แต่ยังไม่ถึงเวลา เพราะยังมีพระอัยยิกาเจ้าคิมอยู่

ในพ.ศ. 2390 ฝรั่งเศสนำทัพเรือมาปิดล้อมโชซ็อน ทางราชสำนักจึงส่งสารไปยังราชวงศ์ชิง ว่าให้ช่วยขับไล่พวกฝรั่งเศสออกไป แต่โชซ็อนสำคัญผิดไป เพราะราชวงศ์ชิงเองก็ไม่อยู่ในสถานะที่อาจจะขัดขวางชาวตะวันตกได้ ไม่นานทัพฝรั่งเศสก็ถอยกลับ

วันที่ 25 กรกฎาคม พ.ศ. 2392 พระเจ้าฮ็อนจงสวรรคต โดยไม่มีรัชทายาท ทำให้ราชวงศ์ที่สืบสายพระโลหิตมาตั้งแต่พระเจ้าช็องโจแห่งโชซ็อนสิ้นสุดลง

## พระนามเต็ม
**พระเจ้าฮ็อนจง จางซุก เชคอน คเยกุก จุงจอง ควางแด จิซอง ควางด็อก ฮงอุน จางฮวา คยุงมุน วิมุน มยองอิน ชอลฮโย แห่งเกาหอี** 

## พระบรมวงศานุวงศ์
*พระราชบิดา: เจ้าชายรัชทายาทฮโยมย็อง (왕세자, 1809-1830) ภายหลังได้รับการแต่งตั้งเป็น พระเจ้ามุนโจ
*พระราชมารดา: พระนางซินจ็อง พระพันปีหลวง ตระกูลโชแห่งพุงยาง  (신정왕후 조씨, 1808-1890)

**พระมเหสี**
*พระนางฮโยฮย็อน ตระกูลคิม แห่งอันดง  (효현왕후 김씨)
*พระนางฮโยจ็อง ตระกูลฮง แห่งนัมยาง  (효정왕후 홍씨)

**พระสนม**
*พระสนมคยองบิน ตระกูลคิม แห่งกวางซาน (경빈 김씨)
*พระสนมจองบิน ตระกูลยุน (정빈 윤씨)
*พระสนมซุกอึย ตระกูลคิม (숙의 김씨)

**พระธิดา**
* เจ้าหญิงไม่ทราบพระนาม พระราชธิดาของพระนางมย็องฮ็อน ตระกูลฮง
* เจ้าหญิงไม่ทราบพระนาม พระราชธิดาของพระสนมซุกอึย ตระกูลคิม

## พงศาวลี



## อ้างอิง

ฮ็อนจง
อันเดรส ตาบาเรซ

**อันเดรส ตาบาเรซ** () เป็นนักมวยสากลชาวโดมินิกัน สถิติการชก 31 ครั้ง ชนะ 21 น็อก 13 แพ้ 10 

## เกียรติประวัติ

* แชมป์โดมินิกันรุ่นมินิมัมเวต (2533 – 2535)
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นมินิมัมเวตเมื่อ 12 มีนาคม 2535 แพ้น็อก การ์โลส มูริโย ยก 3 ที่ปานามา
** ชิงแชมป์โลกรุ่นไลต์ฟลายเวต WBF เมื่อ 30 ตุลาคม 2537 แพ้น็อก สายรุ้ง อ.สุวรรณศิลป์ ยก 3 ที่นนทบุรี
** ชิงแชมป์ WBA Fedelatin รุ่นมินิมัมเวตเมื่อ 26 พฤศจิกายน 2537 แพ้น็อก โรเซนโด อัลบาเรซ ยก 2 ที่นิการากัว
** ชิงแชมป์ WBC FECARBOX รุ่นมินิมัมเวตเมื่อ 30 มิถุนายน 2540 แพ้น็อก โดมิงโก กิเยน ยก 2 ที่สาธารณรัฐโดมินิกัน

## อ้างอิง

* สถิติการชก boxrec.com  
หมวดหมู่:นักมวยสากลชาวโดมินิกัน
หนังสือ กาแฟ รักแท้ไม่มีบทบรรยาย

***หนังสือ กาแฟ รักแท้ไม่มีบทบรรยาย*** (珈琲時光, Kōhī Jikō) เป็นภาพยนตร์ที่ออกฉายในปี พ.ศ. 2546 ผู้กำกับภาพยนตร์โดย โหว เซี่ยวเสียน

## นักแสดง
* Tadanobu Asano แสดงเป็น Hajime Takeuchi
* Yo Hitoto แสดงเป็น Yôko
* Masato Hagiwara แสดงเป็น Seiji

## ดูเพิ่ม
* 
* สยามโซน
* หนังตัวอย่าง

หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ญี่ปุ่น
หมวดหมู่:ภาพยนตร์ไต้หวัน
ร็อด สจ๊วต

**เซอร์ ร็อดเดริก เดวิด สจ๊วต** () เกิดเมื่อวันที่ 10 มกราคม ค.ศ. 1945 เป็นนักร้อง นักแต่งเพลง เกิดและเติบโตในลอนดอน ประเทศอังกฤษ ปัจจุบันย้ายไปอยู่ใน Epping

เอกลักษณ์เสียงร้องของ ร็อด สจ๊วตคือเสียงแหบเสน่ห์ เขาเป็นที่รู้จักในช่วงปลายยุค 1960 และต้นยุคทศวรรษ 1970 กับการเป็นสมาชิกวง The Jeff Beck Group และต่อมากับวง Faces เขาออกผลงานเดี่ยวในปี 1969 กับผลงานอัลบั้มแรกชุด *An Old Raincoat Won't Ever Let You Down* ผลงานในระหว่างอยู่วง The Jeff Beck Group และ The Faces พิสูจน์ให้เห็นว่าพวกเขามีอิทธิพลต่อแนวเพลงเฮฟวีเมทัล และพังก์ร็อก ตามลำดับ ทั้งสองวงเป็นวงบุกเบิกให้กับแนวเพลงบลูส์-ร็อก

กับอาชีพการงานของเขากว่า 5 ทศวรรษ สจ๊วตประสบความสำเร็จมีซิงเกิลฮิตในฐานะศิลปินเดี่ยว โดยประสบความสำเร็จมากในสหราชอาณาจักร ที่ที่เขามีอัลบั้มอันดับ 1 ติดต่อกัน 6 ชุด  และมีซิงเกิลฮิต 62 ซิงเกิล ที่มี 24 ซิงเกิลติดท็อป 10 และ 6 ในนั้นติดอันดับ 1 ซิงเกิลฮิตที่เป็นที่รู้จักมากที่สุดเช่น "Maggie May", "You Wear It Well", "Sailing", "Tonight's the Night (Gonna Be Alright)", "Hot Legs", "Da Ya Think I'm Sexy?", "Forever Young" และ "Rhythm of My Heart."  และเขามียอดขายอัลบั้มและซิงเกิลประมาณ 250 ล้านชุด  ทำให้เขาติดอันดับศิลปินดนตรีที่มียอดขายดีที่สุด

## อ้างอิง

หมวดหมู่:นักร้องอังกฤษ
หมวดหมู่:นักร้องสกอตแลนด์
หมวดหมู่:บุคคลจากลอนดอน
หมวดหมู่:ผู้รอดชีวิตจากมะเร็ง
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ผู้เขียนอัตชีวประวัติชาวสหราชอาณาจักร
สยมภู มุกดีพร้อม

**สยมภู มุกดีพร้อม** (เกิด พ.ศ. 2513) เป็นผู้กำกับภาพชาวไทย

สยมภูจบการศึกษาจากคณะนิเทศศาสตร์ จุฬาลงกรณ์มหาวิทยาลัย ภาควิชาการภาพยนตร์และภาพนิ่ง เริ่มเข้าสู่วงการการการเป็นผู้กำกับภาพให้กับอภิชาติพงศ์ วีระเศรษฐกุล ใน ดอกฟ้าในมือมาร ภาพยนตร์สารคดีเรื่องแรกของอภิชาติพงศ์ และร่วมงานกันตลอดมา ทั้งภาพยนตร์เรื่อง สุดเสน่หา (พ.ศ. 2545) ภาพยนตร์สั้น Worldly Desires (พ.ศ 2548) และภาพยนตร์เรื่อง แสงศตวรรษ (พ.ศ 2549)

สยมภู เคยได้รับการเสนอชื่อเข้าชิงรางวัลการกำกับภาพยอดเยี่ยม จากภาพยนตร์เรื่องแสงศตวรรษ ในงานประกวด Asian Film Award รางวัลภาพยนตร์แห่งชาติ สุพรรณหงส์ จากภาพยนตร์เรื่อง ไชยา และภาพยนตร์เรื่อง ซอยคาวบอย ได้ออกฉายในเทศกาลภาพยนตร์กาน ประจำปี ค.ศ. 2008

## ผลงาน
*ดอกฟ้าในมือมาร (พ.ศ. 2543)
*7 ประจัญบาน (พ.ศ. 2545)
*สุดเสน่หา (พ.ศ. 2545)
*สตรีเหล็ก 2 (พ.ศ. 2546)
*สยิว (พ.ศ. 2546)
*หมอเจ็บ (พ.ศ. 2547)
*ซาไกยูไนเต็ด (พ.ศ. 2547)
*แจ๋ว (พ.ศ. 2547)
*Worldly Desires (พ.ศ. 2548)
*เฉิ่ม (พ.ศ. 2548)
*แสงศตวรรษ (พ.ศ. 2549)
*หนูหิ่น เดอะมูฟวี่ (พ.ศ. 2549)
*Me...Myself ขอให้รักจงเจริญ (พ.ศ. 2550)
*ไชยา (พ.ศ. 2550)
*ซอยคาวบอย (พ.ศ. 2551)
*บิทเทอร์/สวีท - Bitter/Sweet (พ.ศ. 2552)
*ลุงบุญมีระลึกชาติ (พ.ศ. 2553)
*ชิงหมาเถิด (พ.ศ. 2553)
*ฤดูร้อนนั้น ฉันตาย (พ.ศ. 2556)
*Arabian Nights (1001 Nacht-Trilogie), Trilogie (พ.ศ. 2558)
*อันโตนี - Antonia (พ.ศ. 2558)
*คอลมีบายยัวร์เนม (พ.ศ. 2560)
*Closing In (พ.ศ. 2560)
*Suspiria (พ.ศ. 2561)
*นาคี 2 (พ.ศ. 2561)
*สิบสามชีวิต (พ.ศ. 2565)
*ชาเลนเจอร์ส (พ.ศ. 2567)

## อ้างอิง

## แหล่งข้อมูลอื่น
* 
* 

หมวดหมู่:ผู้กำกับภาพชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
อันดับของขนาด (พื้นที่)


หมวดหมู่:พื้นที่
หมวดหมู่:อันดับของขนาด (พื้นที่)
แดเนียล พาวเทอร์

**แดเนียล ริชาร์ด พาวเทอร์** () เกิดเมื่อวันที่ 25 กุมภาพันธ์ ค.ศ. 1971 เป็นนักร้องชาวแคนาดา เติบโตในเวอร์นอน ใน Okanagan Shuswap ของเขตการปกครองรัฐบริติชโคลัมเบีย ประเทศแคนาดา เขามีผลงานเป็นที่รู้จักดีกับเพลงอันดับ 1 "Bad Day"

## อัลบั้มเพลง
*2000: *[[I'm Your Betty]]*
*2005: *[[Daniel Powter (album)|Daniel Powter]]*
*2008: *[[Under the Radar (Daniel Powter album)|Under the Radar]]*
*2012: *[[Turn on the Lights (album)|Turn on the Lights]]*

หมวดหมู่:นักร้องแคนาดา
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:บุคคลจากรัฐบริติชโคลัมเบีย
GALEX

thumb|200px|ภาพวาดกล้องโทรทรรศน์อวกาศ GALEX

**โครงการสำรวจวิวัฒนาการดาราจักร** (**Gal**axy **E**volution E**x**plorer) มักเรียกในชื่อย่อว่า **GALEX** เป็นกล้องโทรทรรศน์อวกาศในย่านรังสีอัลตราไวโอเลตที่โคจรอยู่รอบโลก ขึ้นสู่อวกาศเมื่อวันที่ 28 เมษายน พ.ศ. 2546 โดยจรวดเพกาซัสนำกล้องกาเล็กซ์ไว้ในวงโคจรวงกลมด้านในที่ระดับความสูง 697 กิโลเมตร (432 ไมล์) มุมเอียงจากเส้นศูนย์สูตรของโลก 29 องศา

งานสังเกตการณ์ครั้งแรกเป็นงานที่อุทิศแด่ลูกเรือของกระสวยอวกาศโคลัมเบีย โดยทำการถ่ายภาพท้องฟ้าบริเวณกลุ่มดาวเฮอร์คิวลีส ในวันที่ 21 พฤษภาคม พ.ศ. 2546 เหตุที่เลือกย่านฟ้านี้เนื่องจากมันอยู่เหนือกระสวยอวกาศพอดีในเวลาที่มีการติดต่อกับศูนย์ควบคุมการบินขององค์การนาซาเป็นครั้งสุดท้าย

## ดูเพิ่ม
* กล้องโทรทรรศน์อวกาศ

## แหล่งข้อมูลอื่น
* GALEX home page at Caltech
* GALEX Mission Profile  จากโครงการสำรวจระบบสุริยะขององค์การนาซา

หมวดหมู่:ดาวเทียมโคจรรอบโลก
หมวดหมู่:กล้องโทรทรรศน์อวกาศ
หมวดหมู่:ภารกิจอวกาศในปี พ.ศ. 2546
หมวดหมู่:กล้องโทรทรรศน์อัลตราไวโอเลต
ถนนทวีวัฒนา

**ถนนทวีวัฒนา** () เป็นเส้นทางการคมนาคมระหว่างเขตหนองแขมกับเขตทวีวัฒนา ทางทิศตะวันตกของกรุงเทพมหานคร แยกจากถนนเพชรเกษมในพื้นที่แขวงหนองค้างพลู เขตหนองแขม เลียบฝั่งตะวันตกของคลองทวีวัฒนาเป็นเส้นตรงไปทางทิศตะวันตกเฉียงเหนือ ผ่านใต้สะพานถนนพุทธมณฑล สาย 3 จากนั้นข้ามคลองบางไผ่เข้าพื้นที่แขวงทวีวัฒนา เขตทวีวัฒนา ตัดกับถนนบางแวก ตัดกับถนนเลียบคลองปทุม ตัดกับถนนทวีวัฒนา-กาญจนาภิเษกและถนนทวีวัฒนา-พุทธมณฑล สาย 4 จากนั้นข้ามคลองบางกระทึกเข้าพื้นที่แขวงศาลาธรรมสพน์ ตัดกับถนนอุทยาน ถนนบรมราชชนนี และถนนศาลาธรรมสพน์ ก่อนจะไปสิ้นสุดที่ทางรถไฟสายใต้

ถนนทวีวัฒนาเป็นถนนขนาด 4 ช่องจราจร ไม่มีเกาะกลางในช่วงถนนเพชรเกษมถึงถนนอุทยาน และมีเกาะกลางในช่วงถนนอุทยานถึงถนนบรมราชชนนี ช่วงถนนบรมราชชนนีถึงทางรถไฟสายใต้มีขนาด 2 ช่องจราจร ระยะทางรวม 10.8 กิโลเมตร เดิมมีลักษณะเป็นคันทางริมคลองทวีวัฒนาซึ่งกรมชลประทานใช้เป็นเส้นทางในการดูแลบำรุงรักษาคลอง แต่ให้ประชาชนได้ใช้สัญจรด้วย กรุงเทพมหานครได้รับมอบเส้นทางสายนี้จากกรมชลประทานเมื่อประมาณปี พ.ศ. 2520 จากนั้นจึงได้สร้างเป็นถนนคอนกรีตเลียบฟากตะวันตกของคลองไปตลอดสาย มีชื่อเรียกทางการและชื่อเรียกโดยทั่วไปว่า **ถนนเลียบคลองทวีวัฒนา**

จนกระทั่งในปี พ.ศ. 2545 สำนักงานเขตทวีวัฒนาได้เสนอกรุงเทพมหานคร ขอเปลี่ยนชื่อถนนสายนี้เป็น "ถนนทวีวัฒนา" โดยให้ถนนทวีวัฒนา (สายเดิม) เปลี่ยนไปใช้ชื่อว่า "ถนนทวีวัฒนา-พุทธมณฑล สาย 2" แทน แต่ในที่ประชุมคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานครเห็นว่า ปลายถนนทวีวัฒนาด้านตะวันออก (ตัดกับถนนพุทธมณฑล สาย 2) ยังมีถนนสุขาภิบาลบางเชือกหนังต่อออกไปในทิศเดิมจนถึงถนนกาญจนาภิเษก (ซึ่งเป็นเส้นแบ่งเขตทวีวัฒนากับเขตตลิ่งชันพอดี) จึงควรรวมถนนทั้ง 2 ช่วงนี้เป็นสายเดียวกันแล้วเปลี่ยนชื่อเป็น "ถนนทวีวัฒนา-กาญจนาภิเษก" สำนักงานเขตทวีวัฒนาพิจารณาแล้วเห็นด้วย และเสนอกรุงเทพมหานครขอเปลี่ยนชื่อถนนทั้ง 2 สายตามชื่อดังกล่าวอีกครั้ง กรุงเทพมหานครจึงอนุมัติให้เปลี่ยนชื่อถนนเลียบคลองทวีวัฒนาเป็น **ถนนทวีวัฒนา** เมื่อวันที่ 25 กรกฎาคม พ.ศ. 2546

ปัจจุบัน ถนนทวีวัฒนารวมถึงถนนอุทยานที่อยู่ใกล้เคียงกันนิยมใช้เป็นที่เล่นน้ำในเทศกาลสงกรานต์เช่นเดียวกับถนนข้าวสารหรือถนนสีลมในฝั่งพระนคร แต่ในปี พ.ศ. 2560 ได้งดเว้นไปเนื่องจากกรุงเทพมหานครเป็นกังวลในเรื่องความปลอดภัย

## ดูเพิ่ม
* ถนนทวีวัฒนา-กาญจนาภิเษก

## อ้างอิง

## แหล่งข้อมูลอื่น

ทวีวัฒนา
ทวีวัฒนา
ทวีวัฒนา
รัฐสภายาว

thumb|300px|right|การประชุมของรัฐสภายาว
**รัฐสภายาว** () เป็นชื่อของรัฐสภาแห่งอังกฤษสมัยหนึ่งที่ถูกเรียกโดยสมเด็จพระเจ้าชาร์ลส์ที่ 1 แห่งอังกฤษเมื่อวันที่ 3 พฤศจิกายน ค.ศ. 1640 หลังจากที่สงครามบาทหลวง (Bishops' Wars) สิ้นสุดลง นามของสภาที่ได้รับเป็นเพราะเป็นสมัยประชุมที่ได้รับอนุมัติจากพระราชบัญญัติพิเศษเพื่อเป็นการป้องกันจากการยุบโดยมิได้รับมติเห็นชอบจากสมาชิกของรัฐสภาเอง สมาชิกของรัฐสภาก็มิได้ยุบสภานี้จนกระทั่งหลังจากสงครามกลางเมืองอังกฤษ และหลังจากสมัยไร้กษัตริย์ ในปี ค.ศ. 1660 รัฐสภาเริ่มเปิดประชุมครั้งแรกในปี ค.ศ. 1640 แต่มาหยุดชะงักลงชั่วคราวในปี ค.ศ. 1649 เมื่อผู้สนับสนุน “กองทัพตัวอย่าง”  ลาออก รัฐสภาหลังจากการหยุดชะงักก็กลายเป็น “รัฐสภารัมพ์” (Rump Parliament) ระหว่างสมัยการปกครองของรัฐบาลผู้พิทักษ์อังกฤษ (The Protectorate) รัฐสภารัมพ์ก็ถูกแทนด้วยการประชุมรัฐสภาอื่นๆ แต่ก็ถูกเรียกกลับมาหลังจากที่โอลิเวอร์ ครอมเวลล์เสียชีวิตในปี ค.ศ. 1658 โดยฝ่ายทหารเพื่อช่วยพยุงฐานะของการทหาร เมื่อไม่สำเร็จ นายพลจอร์จ มองค์ (George Monck, 1st Duke of Albemarle) ก็อนุญาตให้ผู้ที่ถูกกีดกันจากรัฐสภาในปี ค.ศ. 1649 กลับมาเข้าร่วมประชุมได้อีก เพื่อที่จะทำให้สามารถผ่านกฎหมายที่จำเป็นในการฟื้นฟูราชวงศ์และยุบรัฐสภายาวเอง ซึ่งเป็นการปูทางสำหรับรัฐสภาที่จะได้รับเลือกตั้งใหม่ที่เรียกว่า  “รัฐสภาคอนเว็นท์ชั่น” (Convention Parliament)

## อ้างอิง

## ดูเพิ่ม
* โอลิเวอร์ ครอมเวลล์ 
* สมเด็จพระเจ้าชาร์ลส์ที่ 1 แห่งอังกฤษ 
* สมัยไร้กษัตริย์อังกฤษ
* รัฐสภาแห่งอังกฤษ

หมวดหมู่:รัฐสภาอังกฤษ
โซฟี เอลลิส-เบ็กซ์เตอร์

**โซฟี มิเชลล์ เอลลิส-เบ็กซ์เตอร์** ()  เกิดเมื่อวันที่ 10 เมษายน ค.ศ. 1979 เป็นนักร้อง นักแต่งเพลงชาวอังกฤษ แนวเพลงของเธอเป็นเพลงผสมผสานของเพลงป็อป, ดิสโก้, นู-ดิสโก้ และดนตรีที่ได้รับอิทธิพลจากดนตรีอิเล็กทรอนิกส์ ยุค 80

ในปี 1997 เธอเริ่มเข้าวงการดนตรีด้วยการเป็นสมาชิกวงอินดี้ที่ชื่อ theaudience รับตำแหน่งร้องนำ ต่อมาในปี 2000 เธอร่วมงานกับดีเจชาวอิตาลีที่ชื่อ สปิลเลอร์ ที่เธอร่วมร้องในเพลง "Groovejet (If This Ain't Love)" ติดชาร์ตในสหราชอาณาจักรที่อันดับ 1  ต่อมาในปี 2001 เธอมีผลงานอัลบั้มเดี่ยวชุด *Read My Lips* ติดชาร์ตอัลบั้มในสหราชอาณาจักร มีเพลงดัง คือ "Take Me Home" เพลงเก่าของแฌร์ และ "Murder on the Dancefloor" ทั้ง 2 ซิงเกิลติดชาร์ตที่อันดับ 2 และเธอมีผลงานอัลบั้มชุดที่ 2 ชุด *Shoot from the Hip*, ออกเมื่อเดือนตุลาคม 2003 มีซิงเกิลอย่างเพลง "Mixed Up World" ขึ้นชาร์ตที่อันดับ 7 และเพลง "I Won't Change You" ขึ้นชาร์ตที่อันดับ 9

ต่อมาในปี 2004 ออกผลงานอัลบั้มชุดที่ 3 ที่ร่วมทำงานกับ Fred Schneider แห่งวง The B-52s และ Richard Barone (จาก The Bong), Shelly Poole (จาก Alisha's Attic), Cathy Dennis และ Kerin Smith (จาก theaudience) ออกขายเมื่อ 21 พฤษภาคม 2007 ชื่ออัลบั้มว่า Trip the Light Fantastic 

## ผลงาน
### อัลบั้ม
* 2001: *[[Read My Lips (album)|Read My Lips]]*
* 2003: *[[Shoot From The Hip]]*
* 2007: *[[Trip The Light Fantastic (album)|Trip the Light Fantastic]]*
* 2011: *[[Make a Scene]]*
* 2014: *[[Wanderlust]]*
* 2016: *Familia*
* 2023: *Hana*
* 2025: *Perimenopop*

### ซิงเกิล
* 2001: *[[Take Me Home (Cher song) #Sophie Ellis-Bextor version|Take Me Home]]*
* 2001: *[[Murder on the Dancefloor]]* 
* 2002: *[[Get Over You]] / [[Move This Mountain]]*
* 2002: *[[Music Gets the Best of Me]]*
* 2003: *[[Mixed Up World]]*
* 2003: *[[I Won't Change You]]*
* 2007: *[[Catch You]]*
* 2007: *[[Me and My Imagination]]* 
* 2007: *[[Today the Sun's on Us]]*
* 2008: *[[If I Can't Dance]]*  (เฉพาะในยุโรป) 
* 2009:  *[[Sophia Loren (song)|Sophia Loren]]*

### ร่วมงาน
* 2000: "Groovejet (If This Ain't Love)" w/ Spiller
* 2005: "Circles (Just My Good Time)" w/ Busface
* 2009: "Just Can't Fight This Feeling" w/ Junior Caldera

### ดีวีดี
* 2002: *[[Watch My Lips]]*

## อ้างอิง

หมวดหมู่:นักร้องอังกฤษ
หมวดหมู่:บุคคลจากลอนดอนโบโรฮาวน์สโลว์
การศึกษาทางไกล

**การศึกษาทางไกล**  () คือการศึกษาสำหรับนักเรียนที่อาจไม่ได้อยู่ที่โรงเรียนเสมอไป เป็นการเรียนการสอนที่ผู้เรียนผู้สอน อยู่ห่างไกลกัน สามารถเรียนรู้ผ่านทางระบบการสื่อสารทางไกลได้ ทั้งแบบประสานเวลา และไม่ประสานเวลา ปัจจุบันการศึกษาทางไกลมักเกี่ยวข้องกับ**การศึกษาออนไลน์** (หรือที่เรียกว่า**การเรียนรู้ออนไลน์**) ผ่านทางโรงเรียนออนไลน์ โปรแกรมการเรียนทางไกลอาจเป็นแบบออนไลน์ทั้งหมด หรือเป็นการผสมผสานระหว่างการเรียนออนไลน์และการเรียนแบบตัวต่อตัวแบบดั้งเดิม (หรือที่เรียกว่า การเรียนแบบออฟไลน์) ในห้องเรียน (เรียกว่าการเรียนรู้แบบผสมผสาน)

หลักสูตรออนไลน์แบบเปิดขนาดใหญ่ (MOOCs) ซึ่งนำเสนอการมีส่วนร่วมแบบโต้ตอบขนาดใหญ่และการเข้าถึงแบบเปิดผ่านเวิลด์ไวด์เว็บหรือเทคโนโลยีเครือข่ายอื่น ๆ ถือเป็นรูปแบบการศึกษาสมัยใหม่ในระบบการศึกษาทางไกล คำอื่น ๆ อีกจำนวนหนึ่ง (เช่น การเรียนรู้แบบกระจาย, อีเลิร์นนิง, เอ็มเลิร์นนิง, ห้องเรียนเสมือนจริง ฯลฯ) มักถูกใช้แทนคำว่าการศึกษาทางไกล อีเลิร์นนิงได้พิสูจน์แล้วว่าเป็นเครื่องมือทางการศึกษาที่มีประโยชน์ อีเลิร์นนิงควรเป็นกระบวนการแบบโต้ตอบที่มีรูปแบบการเรียนรู้ที่หลากหลายสำหรับผู้เรียนทุกคนในทุกระดับการเรียนรู้ สภาพแวดล้อมการเรียนรู้ทางไกลเป็นสถานที่ที่น่าตื่นเต้นสำหรับการเรียนรู้สิ่งใหม่ ๆ การร่วมมือกับผู้อื่น และการรักษาวินัยในตนเอง

ในอดีต หลักสูตรนี้ใช้**การเรียนทางไปรษณีย์** (Correspondence courses) โดยนักเรียนจะติดต่อกับโรงเรียนผ่านทางไปรษณีย์ แต่ด้วยวิวัฒนาการของเทคโนโลยีต่าง ๆ จึงได้พัฒนาไปจนรวมถึงการประชุมทางวิดีโอ โทรทัศน์ และอินเทอร์เน็ตด้วย

## อ้างอิง

## ดูเพิ่ม
* มหาวิทยาลัยเปิด
* การศึกษาผ่านสื่ออิเล็กทรอนิกส์
* สถานีวิทยุโทรทัศน์เพื่อการศึกษา (ETV)
* สถานีวิทยุโทรทัศน์การศึกษาทางไกลผ่านดาวเทียม (DLTV)


หมวดหมู่:คำศัพท์โทรทัศน์
ริก แอสต์ลีย์

**ริชาร์ด พอล แอสต์ลีย์** () เกิดเมื่อวันที่ 6 กุมภาพันธ์ ค.ศ. 1966 ที่ Newton-le-Willows, Lancashire ปัจจุบันคือ Merseyside เป็นนักร้องชาวอังกฤษ นักแต่งเพลง นักดนตรี แอสต์ลีย์แต่งงานกับโปรดิวเซอร์ที่ชื่อ ลี เบาซาเกอร์ มีลูกสาวด้วยกัน 1 คน แอสต์ลีย์มีผลงานเพลงที่มียอดขายมากกว่า 40 ล้านชุดทั่วโลก เขามีผลงานที่เป็นที่รู้จักดีกับซิงเกิลในปี 1987 เพลง "Never Gonna Give You Up" ที่เป็นเพลงฮิตใน 16 ประเทศ

ในปี 2007 แอสต์ลีย์ ได้กลายเป็นปรากฏการณ์ทางอินเทอร์เน็ต เมื่อวิดีโอของเขาเพลง "Never Gonna Give You Up" เป็นกระแสทางอินเทอร์เน็ตที่มีชื่อว่า "ริกโรลลิง" แอสต์ลีย์ยังได้รับการโหวดจากผู้ใช้อินเทอร์เน็ต ว่าเป็น "Best Act Ever" ในงานเอ็มทีวี ยุโรป มิวสิก อวอร์ดส 2008

## อ้างอิง

หมวดหมู่:นักร้องอังกฤษ
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:บุคคลจากเทศมณฑลแลงคาเชอร์
หมวดหมู่:บุคคลจากเทศมณฑลเมอร์ซีย์ไซด์
กลุ่มบุคคลที่มีความหลากหลายทางเพศ

***แอลจีบีที*** () เป็นอักษรย่อที่มาจากคำว่า เลสเบียน (), เกย์ (), ไบเซ็กชวล () และ ทรานส์เจนเดอร์ () ปรากฏการใช้มาตั้งแต่ทศวรรษที่ 1990 และเป็นการดัดแปลงมาจากอักษรย่อ ***แอลจีบี*** (LGB) ที่ซึ่งนำมาใช้ทดแทนคำว่า *เกย์* เพื่อสื่อถึงชุมชนแอลจีบีทีในมุมกว้างขึ้น เริ่มตั้งแต่ช่วงทศวรรษ 1980 ทั้งอักษรย่อ *แอลจีบีที* และรูปแบบอื่น ๆ ใช้เป็นคำกว้าง ๆ เพื่อสื่อถึงเพศวิถีและอัตลักษณ์ทางเพศของบุคคล ในภาษาไทยอาจเรียกว่า**กลุ่มบุคคลที่มีความหลากหลายทางเพศ**

แอลจีบีทีอาจหมายถึงบุคคลที่ไม่ได้รักต่างเพศ หรือไม่เป็นเพศซิส มากกว่าที่จะหมายถึงเฉพาะกลุ่มเลสเบียน เกย์ ไบเซ็กชวล และทรานส์เจนเดอร์ โดยเฉพาะ เพื่อให้เป็นการครอบคลุมกลุ่มบุคคลที่มีความหลากหลายมากขึ้น จึงนิยมใช้อักษรย่อ **แอลจีบีทีคิว** () ซึ่งเป็นรูปแบบที่นิยมกว่า โดยการเพิ่มอักษร *คิว* (*Q*) เพื่อสื่อถึงบุคคลที่นิยามตนเองว่าเป็นเควียร์ () หรือ เควชชันนิง (; ยังไม่ชัดเจน) บางทีมีการเพิ่มกลุ่มอินเตอร์เซ็กซ์ () เข้าไป เป็นอักษรย่อ ***แอลจีบีทีไอ*** () และบางครั้งพบนำทั้งสองรูปแบบมารวมกันเป็น  ***แอลจีบีทีไอคิว*** () นอกจากนี้ยังปรากฏอักษรย่อในรูป ***แอลจีบีที+*** () เพื่อรวมสเปกตรัมของเพศวิถีและอัตลักษณ์ทางเพศอันหลากหลายของมนุษย์ทั้งหมด รูปแบบอื่น ๆ ที่พบไม่บ่อย เช่น ***แอลจีบีทีคิวไอเอ+*** () โดยอักษร *เอ* (*A*) มาจาก "อะเซ็กชวล" (), "อะโรแมนติก" () หรือ "อะเจนเดอร์" () ส่วนตัวย่อรูปแบบอื่น ๆ ซึ่งในบางรูปแบบมีความยาวมากกว่าสองเท่าของ *แอลจีบีที* ก่อให้การวิพากษ์วิจารณ์ขึ้น และการตีความว่าตัวย่อนี้เป็นการหมายถึงชุมชนกลุ่มใดกลุ่มหนึ่งเป็นเฉพาะก็ยังคงเป็นที่ถกเถียงอยู่

## ดูเพิ่ม
*เพศที่สาม
*กระเทย
*เกย์
*เลสเบี้ยน
*ชายรักร่วมเพศ หรือ ชายรักชาย
*เลสเบี้ยน
*หญิงรักร่วมเพศ

## อ้างอิง


หมวดหมู่:ความหลากหลายทางเพศ
เกย์ดาร์

**เกย์ดาร์** () เป็นคำประสม ของคำว่า เกย์ (gay) ประสมกับ เรดาร์ (radar)  และมีความหมายถึงความสามารถในการหยั่งรู้ ประเมินเรื่องรสนิยมทางเพศ (Sexual Orientation) แยกแยะ เกย์, ไบเซ็กชวล หรือรักต่างเพศ การทำงานของเกย์ดาร์ขึ้นอยู่กับข้อมูลความรู้สึกทางท่าทาง และการหยั่งรู้โดยอัชฌัตติกญาณ รวมถึงการตอบสนองในพฤติกรรมทางสังคมและกิริยาท่าทาง ตัวอย่างเช่น กิริยาตอบรับที่มีลีลาสีสัน, อาชีพ และความเจ้าสำอาง เป็นต้น

แนวคิดเรื่องเกย์ดาร์ มีความซับซ้อนโดยเกย์ที่ไม่แสดงทีท่าทั่วไปของเกย์ อย่างเช่น ผู้ชายเมโทรเซ็กชวล ที่มีลักษณะอารมณ์สุนทรีย์มาก มีนิสัยที่สนใจภาพลักษณ์ตัวเอง ซึ่งใกล้เคียงกับเกย์คนเมืองที่ชอบแต่งตัวตามแฟชั่น ข่าวเอบีซี รายการ *[[20/20]]* รายงานว่า เกย์ดาร์ อาจจะทำงานได้ดีกว่าในกลุ่มเกย์และคนที่มักสังเกตเกี่ยวกับรสนิยมทางเพศผู้อื่น เพราะพวกเขามักจะขวนขวาย อยากรู้ว่าคนคนนั้นเป็นเกย์หรือเปล่า

## การศึกษาทางวิทยาศาสตร์
จากการศึกษาโดย Philadelphia's Monell Chemical Senses Center ตีพิมพ์ใน Journal of Psychological Science รายงานว่า เกย์ผู้ชายมีบางส่วนที่สามารถจับ ค้นหากลิ่นของเกย์อื่นได้อยู่แล้ว"

ในการศึกษาของ  Nalini Ambady ที่ตีพิมพ์ในปี 1999 แสดงให้เห็นว่า โฮโมเซ็กชวลสามารถแยกแยะความถูกต้องในรสนิยมทางเพศแม้จากในวิดีโอเงียบและภาพถ่ายได้ดีกว่า คนรักต่างเพศ หลังจากนั้นวิลเลียม ลี อดัมส์ ลูกศิษย์ของ Ambady ศึกษาต่อ ในปี 2004 โดยมุ่งเน้นไปที่หน้าตา จุดสำคัญของการมีปฏิสัมพันธ์ด้านสังคม

## อ้างอิง

หมวดหมู่:ศัพท์เกี่ยวกับกลุ่มบุคคลที่มีความหลากหลายทางเพศ
หมวดหมู่:วัฒนธรรมของกลุ่มบุคคลที่มีความหลากหลายทางเพศ
หมวดหมู่:สแลง
ถนนทวีวัฒนา-กาญจนาภิเษก

**ถนนทวีวัฒนา-กาญจนาภิเษก** () เป็นเส้นทางการคมนาคมในท้องที่แขวงทวีวัฒนา เขตทวีวัฒนา ทางทิศตะวันตกของกรุงเทพมหานคร แยกจากถนนกาญจนาภิเษก ไปทางทิศตะวันตก ตัดกับถนนพุทธมณฑล สาย 2 ที่ทางแยกสนามกีฬาพาณิชย์ฯ ไปทางทิศเดิม ตัดกับถนนพุทธมณฑล สาย 3 ที่ทางแยกทวีวัฒนา ไปทางทิศตะวันตกเฉียงใต้จนถึงหน้าโรงเรียนคลองทวีวัฒนา แยกขวาไปทางทิศตะวันตกเฉียงเหนือ ขนานกับแนวคลองทวีวัฒนา จากนั้นแยกซ้ายไปทางทิศตะวันตก (ก่อนถึงสะพานข้ามคลองบางพรม) ข้ามคลองทวีวัฒนาและบรรจบถนนทวีวัฒนาที่ทางแยกสุภาพบุรุษ โดยมีถนนทวีวัฒนา-พุทธมณฑล สาย 4 ตรงต่อเนื่องไปออกถนนพุทธมณฑล สาย 4 ในท้องที่อำเภอพุทธมณฑล จังหวัดนครปฐมได้

ถนนทวีวัฒนา-กาญจนาภิเษกเป็นถนนขนาด 2 ช่องทางจราจร ไม่มีเกาะกลาง เดิมแบ่งออกเป็น 2 ช่วงตามชื่อเรียก ช่วงแรกคือ **ถนนสุขาภิบาลบางเชือกหนัง** เริ่มต้นจากถนนพุทธมณฑล สาย 2 ไปทางทิศตะวันออก ตัดกับถนนกาญจนาภิเษก (โดยยังมีแนวถนนสายเดียวกันนี้ต่อเนื่องไปทางทิศตะวันออกและทิศตะวันออกเฉียงใต้ในท้องที่แขวงบางเชือกหนัง เขตตลิ่งชัน ก่อนจะไปบรรจบกับถนนพุทธมณฑล สาย 1) ส่วนช่วงที่ 2 คือ **ถนนทวีวัฒนา** ในช่วงแรกมีสภาพเป็นทางเดินจากถนนพุทธมณฑล สาย 2 จนถึงถนนเลียบคลองทวีวัฒนา ต่อมาประชาชนในพื้นที่ร่วมกันพัฒนาและอุทิศที่ดินเพื่อให้เป็นทางสาธารณะ จนกระทั่งกรุงเทพมหานครได้ปรับปรุงทางเดินนี้เป็นถนนลาดยางเพื่อใช้ในการจราจรเมื่อประมาณปี พ.ศ. 2525 ซึ่งถนนทวีวัฒนานี้ก็คือระยะทางส่วนใหญ่ของถนนทวีวัฒนา-กาญจนาภิเษกในปัจจุบันนั่นเอง

ในปี พ.ศ. 2545 สำนักงานเขตทวีวัฒนาได้เสนอกรุงเทพมหานคร ขอเปลี่ยนชื่อถนนทวีวัฒนาเป็น "ถนนทวีวัฒนา-พุทธมณฑล สาย 2" เพื่อให้ถนนเลียบคลองทวีวัฒนาใช้ชื่อ "ถนนทวีวัฒนา" แทน แต่ในที่ประชุมคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานครเห็นว่า ปลายถนนทวีวัฒนาด้านตะวันออกที่ตัดกับถนนพุทธมณฑล สาย 2 นั้น ยังมีถนนสุขาภิบาลบางเชือกหนังต่อออกไปจนถึงถนนกาญจนาภิเษก (ซึ่งเป็นเส้นแบ่งเขตการปกครองระหว่างเขตทวีวัฒนากับเขตตลิ่งชันพอดี) จึงควรรวมถนนทั้ง 2 ช่วงนี้เป็นสายเดียวกันแล้วเปลี่ยนชื่อเป็น "ถนนทวีวัฒนา-กาญจนาภิเษก" สำนักงานเขตทวีวัฒนาพิจารณาแล้วเห็นชอบด้วยและเสนอกรุงเทพมหานครขอเปลี่ยนชื่อถนนทั้ง 2 สายตามชื่อดังกล่าวอีกครั้ง กรุงเทพมหานครจึงอนุมัติให้เปลี่ยนชื่อถนนทวีวัฒนาและถนนสุขาภิบาลบางเชือกหนัง (เฉพาะในท้องที่เขตทวีวัฒนา) เป็น **ถนนทวีวัฒนา-กาญจนาภิเษก** เมื่อวันที่ 25 กรกฎาคม พ.ศ. 2546 ส่วนถนนสุขาภิบาลบางเชือกหนังในท้องที่เขตตลิ่งชันนั้น ปัจจุบันมีชื่อเรียกอย่างเป็นทางการว่า "ถนนบางเชือกหนัง"

## ดูเพิ่ม
* ถนนทวีวัฒนา

## อ้างอิง

## แหล่งข้อมูลอื่น
*
ทวีวัฒนา-กาญจนาภิเษก
ทวีวัฒนา-กาญจนาภิเษก
เปตรึส คริสตึส

**เปตรึส คริสตึส** (; ราว ค.ศ. 1410/ค.ศ. 1420 - ราว ค.ศ. 1475/ค.ศ. 1476) เป็นจิตรกรชาวดัตช์ในสมัยจิตรกรรมเนเธอร์แลนด์เริ่มแรกในคริสต์ศตวรรษที่ 15 มีความเชี่ยวชาญทางการเขียนจิตรกรรมสีน้ำมันในหัวข้อที่เกี่ยวกับศิลปะคริสเตียนและการเขียนภาพเหมือน

เปตรึส คริสตึสเกิดเมื่อราวระหว่างปีค.ศ. 1410-ค.ศ. 1420 ที่เมืองบาร์เลอ-แฮร์โตค (Baarle-Hertog) ใกล้กับแอนต์เวิร์ปในประเทศเบลเยียมปัจจุบัน คริสตึสทำงานส่วนใหญ่ที่บรูชตั้งแต่ปี ค.ศ. 1444 เป็นที่เชื่อกันมานานแล้วว่าคริสตึสเป็นลูกศิษย์และทำงานต่อจากยัน ฟัน ไอก์ งานบางชิ้นก็สับสนกันว่าเป็นงานของฟัน ไอก์ เมื่อฟัน ไอก์เสียชีวิตเมื่อปี ค.ศ. 1441 คริสตึสก็รับช่วงทำโรงฝึกงานต่อและซื้อสัญชาติในปี ค.ศ. 1444 สามปีหลังจากที่ฟัน ไอก์เสียชีวิต อันที่จริงแล้วคริสตึสก็ควรจะได้สัญชาติหลังจากที่ทำงานในโรงฝึกงานของฟัน ไอก์ มาได้หนึ่งปีและหนึ่งวันตามธรรมเนียม หรืออาจจะว่าได้ว่าแม้ว่าจะเป็นผู้รับช่วงต่อในการเขียนภาพแบบบรูช แต่ก็มิได้หมายความว่าจะเป็นลูกศิษย์  และอันที่จริงแล้วจากการค้นคว้าเมื่อไม่นานมานี้พบว่าคริสตึสเป็นจิตรกรอิสระที่มีผลงานที่แสดงว่ามีอิทธิพลจากศิลปินหลายคนรวมทั้งดีร์ก เบาตส์, โรเบิร์ต กัมปิน และโรเคียร์ ฟัน เดอร์ไวเดิน

## อ้างอิง

## ดูเพิ่ม
* ศิลปะคริสเตียน
* จิตรกรรมสีน้ำมัน
* ภาพเหมือน

## แหล่งข้อมูลอื่น

*[ชีวประวัติของเปตรึส คริสตึส ที่[พิพิธภัณฑ์ศิลปะเว็บ]]]
*[ภาพเขียนของเปตรึส คริสตึส ที่[พิพิธภัณฑ์ศิลปะเว็บ]]]
*  เว็บไซต์ของเปตรึส คริสตึส
*  เว็บไซต์ของเปตรึส คริสตึส

## ระเบียงภาพ


ไฟล์:Christus saint eloi orfèvre.jpg|"Saint Eloi Orfèvre" พิพิธภัณฑ์เมโทรโปลิตัน, นครนิวยอร์ก
ไฟล์:Petrus Christus 002 complete.jpg|"การประสูติของพระเยซู" ราว ค.ศ. 1445-1450, พิพิธภัณฑ์ศิลปะแห่งชาติ, วอชิงตัน ดี.ซี.  
ไฟล์:Petrus Christus 001.jpg|"ปีเอตา"  ราว ค.ศ. 1450, พิพิธภัณฑ์ลูฟวร์, ปารีส
ไฟล์:Petrus Christus 005.jpg|"Kniender Stifter" ราว ค.ศ. 1450-1460, พิพิธภัณฑ์ศิลปะแห่งชาติ, วอชิงตัน ดี.ซี. 
ไฟล์:Petrus Christus 007.jpg|"Porträt eines Kartäusers"  ค.ศ. 1446, พิพิธภัณฑ์เมโทรโปลิตัน, นครนิวยอร์ก



หมวดหมู่:บุคคลที่เกิดในคริสต์ศตวรรษที่ 15
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยเนเธอร์แลนด์เริ่มแรก
หมวดหมู่:จิตรกรชาวเฟลมิช
หมวดหมู่:บุคคลจากแอนต์เวิร์ป
พระรามสัมพุทธเจ้า

**พระรามะสัมมาสัมพุทธเจ้า**  ปรากฏในเรื่อง อนาคตวงศ์ กล่าวถึงว่า หลังจากที่หมดยุคศาสนาของ พระศรีอาริยเมตไตรยสัมมาสัมพุทธเจ้า แผ่นดินถูกทำลาย และได้เกิดแผ่นดินใหม่จนนับไม่ถ้วนแล้ว

จนถึงแผ่นดินใหม่เรียกว่า มัณฑกัปป์มีพระพุทธเจ้า บังเกิดขึ้นมา 2 พระองค์ได้แก่ **พระรามะสัมพุทธเจ้า** และ**[[พระธรรมราชาสัมพุทธเจ้า]]**

พระพุทธเจ้าแต่ละพระองค์นั้นต้องบำเพ็ญบารมี อย่างยิ่งยวด โดยพระรามะสัมพุทธเจ้า พระองค์นี้ ครั้งหนึ่งย้อนกลับไปในสมัย พระกัสสปะพุทธเจ้า  พระองค์เกิดในตระกูลพราหมณ์ ชื่อว่า นารทมาณพ วันหนึ่งได้พบกับ **[[พระกัสสปะพุทธเจ้า]]** เกิดความยินดี เลื่อมใสเป็นอย่างมาก จึงทำการสักการบูชาด้วยการใช้ผ้า 2 ผืนชุบน้ำมันพันตั้งแต่ศีรษะจรดปลายเท้าทั้ง 2 ข้าง และจุดไฟ ถวายเป็นพุทธบูชาแด่องค์พระสัมมาสัมพุทธเจ้า

ถึงเวลาเช้ามืด ครั้นนารทมาณพดับจิตแล้วได้ไปบังเกิดในสวรรค์ชั้นดุสิตและจุดที่ทำการเผาร่างกายนั้นบังเกิดดอกบัวผุดขึ้น  ครั้งนั้น **[[พระกัสสปะพุทธเจ้า]]** จึงตรัสพยากรณ์ว่า มาณพนี้จะได้เป็นพระพุทธเจ้าพระองค์หนึ่งในมัณฑกัปป์นี้
ด้วยอานิสงส์ที่บูชาร่างกายเป็นปรมัตถบารมีนี้จึงทำให้พระองค์มีพระวรกายสูง 80 ศอกและมีพระชนมายุ 9 หมื่นปี

## อ้างอิง

หมวดหมู่:พระพุทธเจ้า
ฟุตบอลชิงถ้วยพระราชทานควีนสคัพ ครั้งที่ 33

**[[ควีนส์คัพ (ฟุตบอล)|การแข่งขันฟุตบอลชิงถ้วยพระราชทานควีนส์คัพ]]** ครั้งที่ 33 ประจำปี พ.ศ. 2552 จัดขึ้นโดยสโมสรฟุตบอลชลบุรีได้เป็นเจ้าภาพ จัดแข่งขันระหว่างวันที่ 1 - 22 กุมภาพันธ์ พ.ศ. 2552 โดยในการแข่งขันครั้งนี้ มี 21 ทีมสโมสรจากประเทศไทย และ 2 ทีมสโมสรจากประเทศเกาหลีใต้เข้าร่วมการแข่งขัน  การแข่งขันรอบคัดเลือกทำการแข่งขันใน 5 สนามกีฬาใน 4 จังหวัดและแข่งขันรอบสุดท้ายที่ สนามฟุตบอลสิรินธร โรงเรียนอัสสัมชัญศรีราชา จังหวัดชลบุรี โดยทีมชนะเลิศจะได้ครองถ้วยพระราชทานเป็นเวลา 1 ปี พร้อมเงินรางวัล 300,000 บาท รองชนะเลิศ 150,000 บาท อันดับ 3 รับเงินรางวัล 100,000 บาท

## การแข่งขันรอบคัดเลือก

*ดูเพิ่มเติม [[ฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก]]*

### รอบแบ่งกลุ่ม

#### กลุ่ม เอ

#### กลุ่ม บี

กลุ่ม บี มีสโมสรฟุตบอลการไฟฟ้าส่วนภูมิภาค เป็นเจ้าภาพการแข่งขัน

#### กลุ่ม ซี
กลุ่ม ซี มีสโมสรฟุตบอลสมุทรสงคราม เป็นเจ้าภาพการแข่งขัน

#### กลุ่ม ดี

กลุ่ม ดี มีสโมสรฟุตบอลสุพรรณบุรี เป็นเจ้าภาพการแข่งขัน

#### กลุ่ม อี
กลุ่ม อี มีสโมสรฟุตบอลฮากกา เป็นเจ้าภาพการแข่งขัน โดยใช้ผู้เล่นของศรีราชา เอฟซี

### รอบสอง

## การแข่งขันรอบสุดท้าย
ในการแข่งขันรอบสุดท้ายจะจัดขึ้นที่สนามฟุตบอลสิรินธร โรงเรียนอัสสัมชัญศรีราชา จังหวัดชลบุรี โดยจะมี 8 สโมสรเข้าร่วมได้แก่ 5 สโมสรจากรอบคัดเลือก 2 สโมสรรับเชิญจากประเทศเกาหลีใต้
และสโมสรฟุตบอลชลบุรี เจ้าภาพการแข่งขันในครั้งนี้

### รายชื่อสโมสรที่เข้ารอบ

### สาย เอ

#### ผลการแข่งขัน

----

----

----

### สาย บี

#### ผลการแข่งขัน

----

----

----

## รอบแพ้คัดออก

#### ผลการแข่งขัน

**รอบรองชนะเลิศ**

 

----
**รอบชิงชนะเลิศ**

----

## รางวัลยอดเยี่ยม

### นักเตะยอดเยี่ยม ควีนส์สตาร์

ผู้รักษาประตู: แช อิม คิว (ฮาเลลูยา)
กองหลัง: จู ฮอน โอ (ฮาเลลูยา), อกัสซู, ชลากร สงวนดี (บีอีซี เทโรศาสน), ณัฐพงษ์ สมณะ (ชลบุรี) 
กองกลาง: อาทิตย์ สุนทรพิธ (ชลบุรี), พิชิต ใจบุญ (บีอีซี เทโรศาสน), สมภพ นิลวงศ์ (พัทยา ยูไนเต็ด) 
กองหน้า: คัง แต ซอง (ฮาเลลูยา), สมชาย สิงห์มณี (พัทยา ยูไนเต็ด), แอนเดอร์สัน (ชลบุรี)

หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในจังหวัดชลบุรี
หมวดหมู่:ฟุตบอลชิงถ้วยพระราชทานควีนสคัพ
หมวดหมู่:ฟุตบอลไทยในปี พ.ศ. 2552